РЕШЕНИЕ НА КОМИСИЯТА
от 26 октомври 2010 година
за изменение на Решение 2010/89/ЕС по отношение на списъка на някои предприятия за месо, рибни и яйчени продукти и хладилни складове в Румъния, които са предмет на преходни мерки във връзка с прилагането на някои структурни изисквания
(нотифицирано под номер C(2010) 7269)
(текст от значение за ЕИП)
(2010/651/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (1), и по-специално член 12, втора алинея от него,
като взе предвид Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (2), и по-специално член 9, втора алинея от него,
като има предвид, че:
(1)
С Решение 2010/89/ЕС на Комисията (3) се установяват преходни мерки във връзка с прилагането на някои структурни изисквания, установени в приложение II към Регламент (ЕО) № 852/2004 и в приложение III към Регламент (ЕО) № 853/2004, по отношение на предприятията за месо, рибни и яйчени продукти и хладилните складове в Румъния, изброени в приложения I-IV към посоченото решение. Докато посочените предприятия са обхванати от преходни мерки, произхождащите от тях продукти трябва да бъдат предлагани само на националния пазар или да бъдат използвани за допълнителна преработка в румънски предприятия, обхванати от същите мерки.
(2)
През юли 2010 г. румънските органи информираха официално Комисията, че след влизането в сила на Решение 2010/89/ЕС 9 предприятия за месо са одобрени за търговия в рамките на Съюза, а четири са затворени; едно предприятие за рибни продукти е одобрено за търговия в рамките на Съюза; едно предприятие за яйчени продукти е одобрено за търговия в рамките на Съюза и два хладилни склада са затворени.
(3)
Предвид текущите структурни подобрения е целесъобразно списъците на предприятията, съдържащи се в приложения I-IV към Решение 2010/89/ЕС, да бъдат съответно променени.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Списъците на предприятията за месо, яйчени и рибни продукти и хладилните складове в Румъния, изброени в приложения I-IV към Решение 2010/89/ЕС (наричани по-долу „предприятията“), се заменят със списъците на предприятията в приложения I-IV към настоящото решение.
Член 2
Адресати на настоящото решение са държавите-членки.
Съставено в Брюксел на 26 октомври 2010 година.